КУДАЙДЫН БИЧИМЕЛИ
Jаҥы чакла кожо
Jаҥы öй келди
Келген чак
От чак деп
Адалып келди 
Jаҥы чакта
Кижилик
Кöрÿм-шÿÿлтезин
Солып
Jÿрÿмди öскö
Jанынаҥ кöрÿп
Ар-бÿткенди
Кöрÿп аларга
Албаданар керек
Кижи jаман кылыгыла
Ар-бÿткенге
Каршуузын jетирет
Агаш кеми кöп
Кезилгенинеҥ улам
Салкын-jоткон тыҥып
Jердиҥ кыртыжы jукарат
Оноҥ улам
Jердиҥ айланыжы тыҥып 
Öйди тÿргендедет
Алтай кижи
Jебрен öйдöҥ бери
Орчылаҥныҥ
Кажы ла кадын
Jылдыстардыҥ jажыдын
Ӱзе билген учун
Jука телекейдиҥ
Курчуузы чечилип
Тайкыла бербезин деп
Кичееген
Кийген кеп-кийими
Эдинген-кабынганы
Ар-бÿткенге
Каршуузы jок болгон
Келген чак
Бойына jаҥы
Некелтелер керексийт
Алтай албатыныҥ
Мÿргÿÿл jаҥына 
Аjару салар öй келген
Мÿргÿÿл öйинде
Алтай кижи
Jаҥыс ар-бÿткенле эмес
Бÿткÿл космосло
Колбу тудат
Ученыйлар Алтайга келип
Jарлыктардаҥ
Jаҥы öйдиҥ билгирлерин
Алган болзо
Цивилизацияга jаан
Ачылта болор эди
Мынаҥ ары
Кöрÿм-шÿÿлтези тереҥ
Кöгÿс байлык
Билгирлÿ jарлыктарыс
Билимчилер деп адалар
Jарлыктардыҥ билгири
Кöнÿ космостоҥ
Келген ÿредÿ болор
Эм тургуза бу билгирди
Кандый да ученый
Албай турган дезе
Jастыра болбос
Келер öйдö
Алтайгы «Ученый»-деп
Аданган улус келип
Jарлыктардыҥ
Билгирин кайкап барар
Кÿн бойыныҥ jажыдын
Ачарга jат
Jашöскÿрим
Тагылдарына jÿрÿп
Кöп ачылталар эдер
Кÿнниҥ кажы ла чогы
Кижиликке тузалу болор
Jаҥыс ла билгир
Тузаланар керек
Кижиниҥ кöрÿми
Солунар öй 
Озогызыла эмди
Jÿрÿп албас
Jаҥы öйгöJаҥы некелтелер керек
Öй сакыбас
Jÿре берер
Öй-ол Кудай
Кудай сакыбас
Артып калганды
Берген ÿредÿнип алып
Учурын аайлап
Öзöгине салып
Jÿрÿмде билгир
Тузаланар керек
Ӱредÿниҥ öйи
База бар
Келетен, баратан
Ӱредÿ бастыра келген бе
Айса, бастыра берилбеген бе
Кудай кöрÿп
Ойгö келиштире
Ийет
Кезик бичик
Такып келет
Кудайдаҥ келген
Ӱредÿлÿ бичикти бичип
Албатыга таркадар керек
Алтай кижи оморкоп
Jÿрзин
Бичик бар учун
Биске болуш учун
Баш болзын
Баш болзын
Кудайдыҥ бичигин
Бичиген кижи Н. Табаева
03.12.2014